LITURGI Minggu, 25 Agustus 2024 Pekan Kebangsaan 2024 Keterangan: PS : Pelados Sabdo M : Majelis/Pradataning Pasamuwan U : Umat PAMBUDIDAYA DERENG RAMPUNG 🙦0🙤 PACAWISAN: Panyumeting lilin Pawartos Pradataning Pasamuwan (M1)
1. TIMBALAN PANGIBADAH (M1) (Umat Jumeneng) M1 : Pasamuwan ingkang kinasih, kita tetunggilan kangge ngaturaken pangibadah kita dhateng Gusti ingkang sampun maringaken kamardikan kangge bangsa Indonesia. Kita nyaosaken pamatur nuwun sokur awit kanugrahan dan berkahipun Gusti. Kita ugi ngenget-enget pambudidayanipun para pahlawan lan pejuang ingkang sampun ngurbanaken jiwa lan raga kangge njejegaken kedaulatan lan ndadosaken bangsa menika tetep wetah. U : Kawula sedaya nyaosaken pamatur nuwun sokur lan atur pakurmatan dhateng pambudidayanipun para pejuang M : Pambudidaya kita dereng rampung. Taksih kathah bab ingkang kedah kita rampungaken kangge njagi NKRI. Mila sumangga nyuwun berkah supados kita kaparingan kasagedan nglajengaken pambudidayanipun para pahlawan lan pejuang. Kita miwiti pangibadah kanthi rerepen KPJ 21:1 & 2 "Para Titah Sadaya Samya Ngrepekna" Prosesi Pasamuan ngidungaken KPJ 21: 1 & 2 "PARA TITAH SADAYA SAMYA NGREPEKNA" 1. Para titah sadaya samya ngrepekna kidung konjuk Hyang Makwasa kang gung ing sih susetya Haleluya! Haleluya! 2. Pujinen Hyang Murbengrat, Gusti kang gung sih-rahmat ngreksa lan ngayomi, ngrumati mrih lestari Haleluya! Haleluya! 2. VOTUM (PS) (Umat Jumeneng) PS : Pitulungan kita menika pinangkanipun saking Allah ingkang nitahaken langit lan bumi ingkang tetep setya ngrimati titahipun. U : (ngidungaken Amin, Amin, Amin) 3. SALAM (PS) (Umat Jumeneng) PS : Sih rahmat lan tentrem rahayu saking Allah Rama kita lan Gusti Yesus Kristus wonten ing panjenengan (kita) sedaya. U : Wonten ing panjenengan ugi. 4. PEMBUKA (M1) (Umat lenggah) M1 : Pangibadah Minggu menika ngajak kita ngenget-enget pambudiya kita ingkang dereng rampung minangka bangsa lan ugi pasamuwan. Kita taksih mbudidaya kangge ngisi kamardikan, tumuju bedamen ingkang sejati, sacara pribadi menapa dene sesarengan. Kita tetap badhe mbudidaya dados seksi lan peladosipun Sang Kristus ingkang wantun lan setya ing satengahing jagad ingkang kebak panggodha lan pepeteng. Gusti Allah ing pambudidaya menika. Panjenenganipun tansah paring panganthi lan mberkahi kanthi panguwaos lan katresnanipun. Allah prajanji bilih kita badhe unggul lan nampani kabagyan menawi kita tetap setya lan ngajeng-ngajeng Panjenengan-Ipun. temtu mboten badhe nilar kita piyambakan U : (ngidungaken KPJ 14: 1 & 3 "KULA SAMYA TETUNGGILAN") 1
(1) Kula samya tetunggilan, ngabekti mring Pangèran wit sinungan kacekapan wah bagaskasarasan Reff: Kula tansah nggunggung Gusti lan ajrih asih yekti, wit ing ayoming sihira sèstu tentrem raharja (3) Kula rinimat ing Gusti, sarta sagunging titah, mangsa kang salih-gumanti, samukawis mung èndah Reff.: 5. PANGAKENING DOSA (M2) (Umat lenggah) M2 : Pasamuwan ingkang kinasih, kita ngriyadinaken lelampahan perjuangan lan kamardikanipun bangsa menika. Wonten ing lelampahan menika, kita ngglenggana bilih kita dereng saged nindakaken karsanipun Gusti. Sumangga nyadhong pangapuntening dosa wonten ing Gusti Allah. U : Dhuh Allah, nyuwun pangapunten menawi kawula taksih mburu kapentinganing dhiri ingkang karasaosaken sesami. Nyuwun ingkang pribadi pangapunten, nalika kawula mboten saged mirengaken swanten-swanten katindhes ing satengahing masyarakat, lan mboten saged njejegaken kaadilan lajeng nyupekaken kasangsaran M2 : Nyuwun pangapunten, dhuh Allah, kawula dereng saged preduli dhateng kabetahaning masyarakat ingkang sangsara karana mboten wontenipun kaadilan sosial, ekonomi menapa dene politik. M2+U : Kanthi andhap asor, kawula nglenggana, nyuwun pangapunten awit dosa-dosa kawula. Paduka tuntun kawula supados saged nerasaken pambudidaya mujudaken kaadilan, bedamen lan katentreman kagem sedaya tiyang. Wonten asmanipun Gusti Yesus. Amin U : (ngidungaken Kidung Pangakening Dosa KPJ 222: 1 & 2 "DUMELING KAPYARSA") 1. Dumeling kapyarsa sabawa sung warti, supados sami sadhiya rawuhnya Njeng Gusti Reff: Gusti paringa manah kang suci kenging kangge ngrumati rawuhnya Njeng Gusti 2. Kabingahan amba saestu nglangkungi Jalaran rawuhing Gusti, jagad den resiki Reff: 6. PAWARTOS SIH RAHMAT & PITEDAH GESANG ENGGAL (M2) (Umat jumeneng) M2 : "Lah Sang Kristus wus nglampahi seda kanggo wong kabeh, supaya wong kang padha urip, uripe ora lumadi marang awake dhewe maneh, nanging lumadia marang kang wus seda lan kang wus kawungokake marga saka wong-wong mau" (2 Korinta 5: 15). Mekaten Pawartos Sih Rahmat saking Gusti U : Puji syukur konjuk Gusti M2 : Lan Pitedah Gesang Enggal kapendet saking Titus 2: 11-12 "Awit sih-rahmate Gusti Allah kang nylametake manungsa kabèh iku wus kababar. Iku merdi marang kita, supaya kita ninggal pamblasar lan kamelikan kadonyan sarta supaya kita duwea laku kang wicaksana, adil tuwin mursid ana ing ndonya samengko iki". U M2 : Kita sanggemi pawartos sih rahmat lan pitedah gesang enggal punika kanthi mujeaken kidung : (sami salaman kanthi ngucap: "Salam Damai") kesanggeman saking U : (ngidungaken Kidung Kasanggeman KPJ 22: 1-3 "PUJI KONJUK ALLAH RAMA") 1. Puji konjuk Allah Rama, puji konjuk Sang Putra Puji konjuk Sang Roh Suci, tetiganya sawiji Haleluya! Haleluya! Tetiganya sawiji 2. Pinuji Ratuning swarga, Gustine pra manungsa Nggih Ratuning pasamuwan, Ratu sumbering gesang Haleluya! Haleluya! Ratu Sumbering gesang 2
3. Pinuji Allah Makwasa kang nitahken jagad rat Wah milujengken manungsa krana gunging sih rahmat Haleluya! Haleluya! Krana gunging sih rahmat 7. PALADOSAN SABDA (PF) PS : (Pandonga Épiklése) PEMBACAAN INJIL PS : Pamaosing Injil, saking Injil YOKANAN 6:56-69 (Umat lenggah) Makaten Injilipun Gusti Yésus Kristus. Ingkang rahayu inggih menika tiyang ingkang mirengaken Sabdanipun Gusti lan dipun gatosaken. HALELUYA. U Khotbah: "PAMBUDIDAYA DERENG RAMPUNG" Wekdal Ening : (ngidungaken HALÉLUYA AMIN.) 8. PANGAKEN PITADOS (PS) (Umat jumeneng) PS : Sinarengan kaliyan umatipun Gusti ing sedaya mangsa, sumangga kita pratélakaken lan kita kekahaken malih punapa ingkang kita imani kanthi sesarengan ngucapaken Pengaken Iman Rasuli. U : (Sesarengan ngucapaken Pengakening Iman Rasuli) 9. PANDONGA SYAFAAT (PS) (Umat lenggah) 10. PISUNGSUNG (M3) (Umat lenggah) M3 : Minangka pamatur nuwun sokur awit saking berkahipun Gusti sumangga kita mujudaken tekad kangge nglajengaken sedaya perjuangan lan samangke sumangga kita nyaosaken pisungsung kagem kamulyanipun Gusti. Kita landhesi pangempalan pisungsung kanthi pangandika, "Padha ngunjukna panuwun ing sabarang kang tinemu, awit iku kang dikarsakake dening Gusti Allah ana ing Sang Kristus Yesus tumrap kowe." (1 Tesalonika 5:18) Kita sarangi kanthi ngrepeaken kidung KPJ 165: 1- "Konjuk Mring Kang Mahaagung" U : (ngidungaken KPJ 165: 1- "KONJUK MRING KANG MAHAAGUNG") 1. Konjuk mring Kang Mahaagung, kula saos pisungsung; cihnaning bingahing manah, wit berkahing Allah; sumengka wah sinengkera, lan temen rineksa, dadya srana munpangati, mrih kamulyaning Gusti. 2. Konjuk Allah Kang Maluhur kawula saos sokur, kebabaring raos urmat wit tansah rinimat, dalah gesang kula mugi kagem déning Gusti, dadya lantaraning berkah tumraha mring tyang kathah. 3. Konjuk ing ngarsaning Allah kawula sung panrimah, tandha ajrih-asih kula wit gung sih-rahmatnya. Mugi Gusti nggih karenan, temah binerkahan, dadya margi Kratoning Allah binabar nèng bumi. M3 : Pandonga Pisungsung & Donga Rama Kawula (Umat jumeneng) 11. Kidung Pangutusan (Umat jumeneng) U : (ngidungaken KPJ 357: 1 & 2 "ENDAHING SADULURAN") 1. Endahing saduluran manut rehing Pangeran, sami dene ngajeni wah mbiyantoni. Nadyan beda agama wah beda golongannya, tunggal rasa, pambekan, pri kamanungsan. Reff.: Kluwung pindhanya, endahing warna, nyawiji mbangun urip kang adya, tentrem raharja. 3
2. Rukun ing pitepangan, sumanak ing rembagan; dhemen sung pangapura, nyirik piala; nging samnya silih-ngalah, mbabarken tresna tansah, nulad ing sihe Allah mring sagung titah Reff.: 12. PANGUTUSAN (PS) (Umat jumeneng) PS : Sami misungsungaken gesang minangka lantaraning berkahipun Allah wonten ing jagad. U PS : Pambudidaya kita dereng rampung. Kanthi kapitadosan, pangajengajeng saha katresnan, kita kasagedaken paring ewah-ewahan jagad menika dados papan panggenan ingkang langkung adil lan tentrem. : Kawula sumadya mujudaken timbalanipun Gusti. U PS : Sami mengker kanthi karahayon lan kebak ing kasetyan saha kakendelan. Dadosa pepadhang ing : Kawula sumadya dados pirantos kangge ewah-ewahaning jagad jagad ingkang kebak pepeteng lan dadosa seksinipun katresnan ing satengahing memengsahan. U PS : Gusti mberkahi lan nganthi ing sauruting gesang kita. U : Badhe kawula lampahi kanthi gumolonging manah : Puji sokur Pinuji Gusti 13. BERKAH (PS) (Umat jumeneng) PS : Sami nampeni berkahipun Gusti: Pangeran Yehuwah maringana berkah dhateng panjenengan (kita) lan ngayomi panjenengan (kita); Pangeran Yehuwah nyunaraken cahyaning wedananipun dhateng panjenengan (kita) lan maringi sih rahmat; Pangeran Yehuwah nungkulaken wedananipun dhateng panjenengan (kita) lan maringaken tentrem rahayu. AMIN. U : (Ngidungaken KPJ. 459 "PINUJIA ALLAH SANG RAMA") Pinujia Allah Sang Rama wah Sang Putra lan Roh Suci; purna pangabekti anèng gréja, ngrasuk gesang saben ari. Reff: Payo nindakna kang trusing ati Sabdaning Gusti sung gesang yekti, Sinartan déning berkah ing Gusti, Sung sih-rahmat mring sesami 4